CELEX: 62011TN0085
Language: bg
Date: 2011-02-11 00:00:00
Title: Дело T-85/11 P: Жалба, подадена на 11 февруари 2011 г. , от Luigi Marcuccio срещу решение, постановено на 23 ноември 2010 г. от Съда на публичната служба по дело F-65/09 — Marcuccio/Комисия

2.4.2011   
            
            
               BG
            
            
               Официален вестник на Европейския съюз
            
            
               C 103/27
            
         Жалба, подадена на 11 февруари 2011 г., от Luigi Marcuccio срещу решение, постановено на 23 ноември 2010 г. от Съда на публичната служба по дело F-65/09 — Marcuccio/Комисия
   (Дело T-85/11 P)
   2011/C 103/46
   Език на производството: италиански
   
      Страни
   
   
      Жалбоподател: Luigi Marcuccio (Tricase, Италия) (представител: G. Cipressa, avvocato)
   
      Друга страна в производството: Европейска комисия
   
      Искания на жалбоподателя
   
   Жалбоподателят моли Общия съд:
   
               —
            
            
               При всички положения: да отмени изцяло и без изключение обжалваното решение.
            
         
               —
            
            
               Да обяви, че документът, представен от ЕК в деня на съдебното заседание е бил е продължава да е абсолютно недопустим in hanc litem.
            
         
               —
            
            
               Да уважи изцяло и без изключение претенцията на първоинстанционната жалба.
            
         
               —
            
            
               Да осъди ответника да възстанови в полза на жалбоподателя всички разноски и хонорари, заплатени от последния във връзка с всички фази на разглежданото производство.
            
         
               —
            
            
               При условията на евентуалност: да върне настоящото дело на Съда на публичната служба за ново разглеждане по същество в различен състав.
            
         
      Правни основания и основни доводи
   
   Настоящата жалба е подадена срещу решението на Съда на публичната служба (СПС) от 23 ноември 2010 г. С това решение се отхвърля жалбата с предмет отмяна на решението от 5 август 2008 г., прието в изпълнение на Решение на Общия съд 10 юни 2008 г. по дело T-18/04, Marcuccio/Комисия (непубликувано в Сборника) за отмяна на решението за отхвърляне на административната жалба срещу това решение, както и за осъждане на Комисията да заплати на жалбоподателя определена сума за поправяне на вредите, които е претърпял вследствие на тези решения.
   В подкрепа на жалбата си жалбоподателят изтъква четири правни основания.
   
               1.
            
            
               Първо правно основание, изведено от някои процесуални грешки и грешки в преценката на Съда на публичната служба, по-специално поради нарушение на правото на защита.
            
         
               2.
            
            
               Второ правно основание, изведено от липса на компетентност на автора на решението, чиято отмяна се иска с първоинстанционната жалба.
            
         
               3.
            
            
               Трето правно основание, изведено от пълна липса на мотиви към решението, чиято отмяна се иска с първоинстанционната жалба.
            
         
               4.
            
            
               Четвърто правно основание, изведено от незаконосъобразността на различни констатации, включени в обжалваното решение, по-специално поради следните пороци: a) нарушение, както и погрешни, неточни и нелогични тълкуване и прилагане на правните норми; б) нарушение на принципа patere legem quam ipse feristi; в) злоупотреба с власт, по-специално под формата на злоупотреба с процесуални възможности; г) пълна липса на мотиви.